Likumprojekts

**Grozījumi Sabiedrības vajadzībām nepieciešamā nekustamā īpašuma atsavināšanas likumā**

Izdarīt Sabiedrības vajadzībām nepieciešamā nekustamā īpašuma atsavināšanas likumā (Latvijas Republikas Saeimas un Ministru Kabineta Ziņotājs, 2010, 179. nr.) šādus grozījumus:

1. Papildināt ar 71.pantu šādā redakcijā:

“**7.1 pants.** Nekustamā īpašumu atsavināšanā sabiedrības vajadzībām ievēro arī personas, kurai par labu attiecībā uz nekustamo īpašumu ir nostiprināta ķīlas tiesība, intereses. Nekustamā īpašuma atsavināšana sabiedrības vajadzībām pati par sevi nevar būt pamats prasīt pirmstermiņa ar nekustamo īpašumu nodrošinātās saistības izpildi, vai uzskatīt to par šādas saistības pārkāpumu.”

2. Aizstāt 9.pantā vārdu “triju” ar vārdu “četru”.

3. 11.pantā:

papildināt pantu ar otro1 un daļu šādā redakcijā:

“(21) Par šā panta pirmajā un otrajā daļā minētā paziņojuma nosūtīšanu un saturu institūcija informē arī personu, kurai par labu attiecībā uz nekustamo īpašumu ir nostiprināta ķīlas tiesība, nosūtot atsevišķu paziņojumu. Ja personas dzīves vieta nav zināma, paziņojumu publicē laikrakstā „Latvijas Vēstnesis”.”

papildināt pantu ar ceturto daļu šādā redakcijā:

„(4) Nekustamā īpašuma īpašnieks un persona, kurai par labu attiecībā uz nekustamo īpašumu ir nodibināta ķīlas tiesība, var vienoties par institūcijas noteiktās atlīdzības sadali. Paziņojuma par institūcijas noteiktās atlīdzības sadali veidlapas paraugu nosaka Ministru kabinets. Personu paraksti uz paziņojuma apliecināmi notariāli, šī prasība ir izpildīta arī tad, ja paziņojums sastādīts elektroniskā formā un parakstīts ar drošu elektronisko parakstu. Paziņojumu par institūcijas noteiktās atlīdzības sadali iesniedz institūcijai ne vēlāk kā līdz šā panta trešajā daļā minētā līguma noslēgšanai.”

4. 12.pantā:

izslēgt vārdus “nekustamā īpašuma apgrūtinājumu un nastu (tai skaitā nomas un īres līgumi un hipotēkas) dzēšanas un izbeigšanas kārtību”;

papildināt pantu ar otro daļu šādā redakcijā:

“(2) Ja institūcijā iesniegts šā likuma 11.panta ceturtajā daļā minētais paziņojums, atlīdzības kompensācijas kārtību līgumā par nekustamā īpašuma labprātīgu atsavināšanu paredz atbilstoši tajā noteiktajam.”

5. Papildināt ar 121.pantu šādā redakcijā:

“**121.pants.** (1) Nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz līgumu, ķīlas tiesības atzīmi un ar to saistīto aizlieguma atzīmi dzēš bez personas, kurai par labu attiecībā uz nekustamo īpašumu ir nostiprināta ķīlas tiesība, piekrišanas.

(2) Ja uz nekustamo īpašumu ir nostiprināta ķīlas tiesība un līdz līguma par nekustamā īpašuma labprātīgu atsavināšanu noslēgšanai nav saņemts šā likuma 11.panta ceturtajā daļā minētais paziņojums, institūcijas noteiktās atlīdzības izmaksu veic šā likuma 29.panta trešajā, ceturtajā un piektajā daļā noteiktajā kārtībā.”

6. 13.pantā:

papildināt pantu ar otro daļu šādā redakcijā:

“(2) Šā panta pirmajā daļā minētās darbības valsts pārvaldes iestāde vai pašvaldība veic arī gadījumā, ja nekustamais īpašums ir apgrūtināts ar zemesgrāmatā ierakstītām nomas tiesībām un šo saistību pārņemšana nav samērojama ar attiecīgo sabiedrības vajadzību nodrošināšanu.”

7. Izteikt 15.pantu šādā redakcijā:

**“15.pants.** Īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, pāriet valstij vai pašvaldībai, un šīs tiesības var nostiprināt zemesgrāmatā pēc tam, kad stājies spēkā likums par konkrētā nekustamā īpašuma atsavināšanu, ievērojot šā likuma 29. vai 33.pantu.”

8. 16.pantā:

papildināt pantu ar ceturto daļu šādā redakcijā:

“(4) Ja atbilstošajā zemesgrāmatas nodalījumā uz nekustamo īpašumu nostiprināta ķīlas tiesības atzīme, institūcijas noteiktās atlīdzības izmaksu veic šā likuma 29.panta trešajā, ceturtajā un piektajā daļā noteiktajā kārtībā.”

9. Izteikt 17.panta pirmo daļu šādā redakcijā:

**“17.pants.** (1) Nekustamā īpašuma bijušais īpašnieks atbrīvo nekustamo īpašumu līgumā par šā īpašuma labprātīgu atsavināšanu noteiktajā termiņā, ja institūcija ir izpildījusi savas saistības saskaņā ar minēto līgumu, vai 20 dienu laikā no dienas, kad tā izmaksājusi atlīdzību saskaņā ar šā likuma 29. vai 33.pantu,un nodrošinājusi nekustamā īpašuma bijušo īpašnieku ar līdzvērtīgu dzīvojamo telpu saskaņā ar šā likuma [28.pantu](http://likumi.lv/doc.php?id=220517#p28).”

10. Izteikt 18.panta pirmo daļu šādā redakcijā:

**“18.pants.** (1) Lai informētu nekustamā īpašuma īpašnieku par nekustamā īpašuma vai tā daļas atsavināšanas nepieciešamību sabiedrības vajadzību nodrošināšanai un noteiktu atlīdzību, institūcija nosūta paziņojumu par šā īpašuma vai tā daļas atsavināšanas nepieciešamību (turpmāk — paziņojums) nekustamā īpašuma īpašniekam un personai, kurai par labu attiecībā uz nekustamo īpašumu ir nostiprināta ķīlas tiesība, vai, ja viņu dzīvesvieta nav zināma, publicē laikrakstā “Latvijas Vēstnesis” un, ja tiek atsavināta dzīvojamā māja, izvieto pie atsavināmās dzīvojamās mājas.”

11. 19.pantā:

papildināt pantu ar otro daļu šādā redakcijā:

“(2) Ja veicot projektēšanas darbus saskaņā ar šā likuma 8.panta otro daļu institūcijas veikto darbību rezultātā mainījusies nekustamā īpašuma vērtība, nekustamo īpašumu novērtējot var ņemt vērā informāciju, kas šo īpašumu raksturoja šā likuma 18.pantā minētā paziņojuma nosūtīšanas dienā.”

uzskatīt līdzšinējo panta tekstu par pirmo daļu.

12. 26.pantā:

papildināt pantu ar otro daļu šādā redakcijā:

“(2) Šā panta pirmā daļa nav attiecināma uz gadījumiem, kad uz nekustamo īpašumu ir nostiprināta ķīlas tiesība.”

uzskatīt līdzšinējo panta tekstu par pirmo daļu.

13. 27.pantā:

izteikt panta pirmo daļu šādā redakcijā:

„(1) Institūcijas noteikto atlīdzības apmēru nekustamā īpašuma īpašnieks var apstrīdēt tiesā prasības kārtībā pēc tam, kad pieņemts šā likuma [9.panta](http://likumi.lv/doc.php?id=220517#p9) pirmajā daļā minētais lēmums, bet ne vēlāk kā 20 dienu laikā no likuma par konkrētā nekustamā īpašuma atsavināšanu spēkā stāšanās dienas.”

izteikt panta trešo daļu šādā redakcijā:

„(3) Nosakot atlīdzību, tiesa ņem vērā nekustamā īpašuma stāvokli tā apsekošanas dienā**,** izņemot šā likuma 19.panta otrajā daļā minētajā gadījumā. Tiesa nosaka atlīdzību uz to dienu, kad atlīdzību noteikusi institūcija.”

14. 29.pantā:

izteikt panta pirmo un otro daļu šādā redakcijā:

„(1) Institūcija nekavējoties, bet ne vēlāk kā 20 dienu laikā pēc tam, kad noslēgts līgums par nekustamā īpašuma labprātīgu atsavināšanu vai stājies spēkā likums par konkrētā nekustamā īpašuma atsavināšanu, izmaksā atlīdzību.

(2) Ja starp nekustamā īpašuma īpašnieku un institūciju noslēgts līgums par nekustamā īpašuma labprātīgu atsavināšanu, institūcija izmaksā atlīdzību atbilstoši līgumam.”

papildināt pantu ar trešo, ceturto, piekto, sesto un septīto daļu šādā redakcijā:

„(3) Šā likuma 12.1panta otrajā daļā un 16.panta ceturtajā daļā paredzētajos gadījumos institūcijas noteiktās atlīdzības daļu, ko veido nekustamā īpašuma tirgus vērtība vai atlikusī aizvietošanas vērtība, deponē zvērināta tiesu izpildītāja kontā uz pieciem gadiem, iepriekš nosūtot par to paziņojumu zvērinātam tiesu izpildītājam, nekustamā īpašuma bijušajam īpašniekam un personai, kurai par labu attiecībā uz nekustamo īpašumu bija nostiprināta ķīlas tiesība. Paziņojuma veidlapas paraugu nosaka Ministru kabinets.

(4) Ja saistībā ar prasījumu, kuru nodrošināja sabiedrības vajadzībām nepieciešamais nekustamais īpašums, tiek uzsākta tiesvedība, šā panta trešajā daļā noteiktais termiņš tiek apturēts uz laiku, kamēr stājas spēkā tiesas nolēmums.

(5) Šā likuma 12.1panta otrajā daļā un 16.panta ceturtajā daļā paredzētajos gadījumos institūcijas noteiktās atlīdzības daļu, ko veido atlīdzība par zaudējumiem, kas nekustamā īpašuma īpašniekam nodarīti saistībā ar nekustamā īpašuma atsavināšanu un, ja tiek atsavināta nekustamā īpašuma daļa, — ar atsavinātā nekustamā īpašuma izmantošanu, izmaksā nekustamā īpašuma bijušajam īpašniekam.

(6) Izmaksu no depozīta konta pirms šā panta trešajā daļā minētā termiņa zvērināts tiesu izpildītājs veic gadījumos, kad:

1) saņemts izpildu dokuments, ievērojot, ka personai, kurai par labu attiecībā uz nekustamo īpašumu bija nostiprināta ķīlas tiesība, saglabājas pirmtiesības uz zvērināta tiesu izpildītāja kontā deponēto atlīdzību atbilstoši Civilprocesa likumā noteiktajai kreditoru apmierināšanas kārtībai.

2) saņemta vienošanās par atlīdzības sadali, kas noformēta atbilstoši šā likuma 11.panta ceturtajā daļā noteiktajam.

(7) Pēc šā panta trešajā daļā minētā termiņa notecējuma zvērināts tiesu izpildītājs kontā deponēto atlīdzību izmaksā nekustamā īpašuma bijušajam īpašniekam uz paziņojumā par atlīdzības deponēšanu norādīto kontu. Ja nekustamā īpašuma bijušā īpašnieka konts nav zināms, atlīdzību ieskaita atpakaļ institūcijai, rīcībai saskaņā ar šā likuma 33.panta noteikumiem.”

15. Papildināt ar 291.pantu šādā redakcijā:

“**29.1 pants.** Pēc šā likuma 29.panta trešajā daļā minētā termiņa notecējuma kreditors var prasīt savas ar sabiedrības vajadzībām nepieciešamo nekustamo īpašumu nodrošinātās saistības izpildi pilnā apmērā, ja zvērināta tiesu izpildītāja kontā deponētā institūcijas noteiktā atlīdzība pilnībā sedz kreditora prasījuma apmēru.”

16. Islēgt 30., 31. un 32.pantu.

17. Papildināt ar 38.pantu šādā redakcijā:

„**38.pants.** Šā likuma 34.pantā paredzēto tiesību izmantošana pati par sevi nevar būt pamats institūcijas noteiktās atlīdzības izmaksai no zvērināta tiesu izpildītāja depozīta konta.”